I 1918 fikk statsansatte rett til full lønn under sykdom inntil tre måneder og som kunne utvides. Dette ble etter hvert også gjeldende for kommunalt ansatte. I det private næringsliv ble antall karensdager redusert fra tre til én i 1974. I 1978 ble karensdagen fjernet etter et enstemmig vedtak i Stortinget, og full lønn under sykdom ble innført fra 1. juli 1978. I 1983 ble full lønn under sykdom begrenset til dem som hadde minst kr i årsinntekt og maksimalt 8G. I 1984 ble antall egenmeldingsperioder i løpet av året redusert fra seks til fire. I 1985 ble minsteinntekten for å få sykelønn økt til 1/2 G og maksimumsinntekten redusert til 6 G.